proxectonos/corpus_dominio_legal_administrativo_tmp huggingface dataset:
DECRETO 208/1998, do 25 de xuño, polo que se crea un instituto de educación secundaria en Forcarei, provincia de Pontevedra, por transformación do colexio municipal homologado da mesma localidade.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/07/1998

O Estatuto de autonomía de Galicia no seu artigo 31 e o artigo 1 do Decreto 346/1996, do 13 de setembro, establece que lle corresponde á Consellería de Educación e Ordenación Universitaria a competencia en materia de educación.
Dada a demanda de postos escolares, faise preciso crear un centro docente necesario para atendela, polo que, tendo en conta as necesidades escolares, a racional distribución de ensinanzas e as características da zona, se procede a crear na localidade que se sinala un instituto de educación secundaria.
Na súa virtude, por proposta do conselleiro de Educación e Ordenación Universitaria ó abeiro do artigo 17 da Lei orgánica 8/1985, do 3 de xullo, reguladora do dereito á educación e o artigo 1.3º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria e logo de deliberación do Consello da Xunta de Galicia na súa reunión do día vintecinco de xuño mil novecentos noventa e oito,
DISPOÑO:
Artigo 1º
Creáse un instituto de educación secundaria situado na localidade de Forcarei, provincia de Pontevedra, por transformación do colexio municipal homologado desta mesma localidade.
Artigo 2º
A Consellería de Educación e Ordenación Universitaria adoptará as medidas necesarias para o mellor cumprimento do anteriormente sinalado e determinará as ensinanzas que se impartan e o cadro de persoal docente, administrativo e subalterno necesario para o máis eficaz desenvolvemento das actividades docentes.
Disposición derradeira
O presente decreto entrará en vigor a partir do día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
6462
RESOLUCIÓN do 9 de xuño de 1998, da Delegación Provincial de Pontevedra, pola que se dispón o rexistro, depósito e publicación, no Diario Oficial de Galicia, da revisión salarial do convenio colectivo do sector de hostelería.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 08/07/1998

Visto o expediente da revisión salarial do convenio colectivo para o sector de hostelería, que tivo entrada nesta delegación provincial o día 14-5-1998, subscrito en representación da parte económica pola Asociación Provincial de Empresarios de Hostelería, Asociación Provincial de Hospedaje de Pontevedra e a Asociación Provincial de Salas de Fiesta, e da parte social, polas centrais sindicais UGT e CC.OO., o 15-4-1998, de conformidade co disposto no artigo 25 do convenio colectivo e no artigo 90.2º e 3º, do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, Real decreto 1040/1981, do 22 de maio, sobre rexistro e depósito de convenios colectivos de traballo e Real decreto 2412/1982, do 24 de xullo, sobre traspaso de funcións e servicios da Administración do Estado á comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósitoo no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicción no Diario Oficial de Galicia.
Vigo, 9 de xuño de 1998.
Antonio Coello Bufill
Delegado provincial de Pontevedra
Convenio hostelería provincia Pontevedra
Táboas salariais ano 1998.
Táboas 87+
Nivel
2.1%IPC 98
1
146.368
2
141.056
3
138.345
4
133.466
5
131.298
6
129.672
7
127.503
8
125.335
9
122.624
10
120.456
11
118.287
12
116.661
13
114.493
14
112.324
15
109.614
16
107.445
17
105.819
Nivel
2.1%IPC 98
18
103.108
19
101.482
20
99.314
21
97.145
22
94.977
23
92.266
24
90.098
25
88.472
26
85.760
27
53.245
28
68.609
6191
DECRETO 207/1998, do 25 de xuño, polo que se crea o colexio de educación infantil e primaria de Monforte de Lemos e o colexio de educación primaria de Viveiro, ámbolos dous na provincia de Lugo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/07/1998

O Estatuto de autonomía de Galicia no seu artigo 31 e o artigo 1 do Decreto 346/1996, do 13 de setembro, establece que lle corresponde á Consellería de Educación e Ordenación Universitaria a competencia en materia de educación.
Tendo en conta as necesidades escolares, a racional distribución de ensinanzas e as características da zona, procédese a crea-lo colexio de educación infantil e primaria de Monforte de Lemos e o colexio de educación primaria de Viveiro.
Na súa virtude, por proposta do conselleiro de Educación e Ordenación Universitaria ó abeiro do artigo 17 da Lei orgánica 8/1985, do 3 de xullo, reguladora do dereito á educación, e o artigo 1.2º do Regulamento orgánico das escolas de educación infantil e dos colexios de educación primaria, aprobado polo Decreto 374/1996, do 17 de outubro e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
DISPOÑO:
Artigo 1º
Creáse o colexio de educación infantil e primaria de Monforte de Lemos con capacidade para 3 unidades de educación infantil e 12 de educación primaria. Intégrase neste centro o colexio de educación infantil e primaria Santo Antonio (código 27007193) e o colexio de educación infantil e primaria Sagrado Corazón (código 27007201), polo tanto estes dous centros quedan suprimidos.
Artigo 2º
Créase o colexio de educación primaria de Viveiro con capacidade para 24 unidades, resultando da fusión do colexio de educación primaria Pastor Díaz
(código 27013600 A) e o colexio de primaria Noriega Varela (código 27014941), polo tanto estes dous centros quedan suprimidos.
Artigo 3º
A Consellería de Educación e Ordenación Universitaria adoptará as medidas necesarias para o cumprimento do anteriormente sinalado.
Disposición derradeira
O presente decreto entrará en vigor a partir do día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e oito
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
6315
CORRECCIÓN de erros.-Orde do 15 de xuño de 1998 de axudas a accións de desenvolvemento e ordenación dos bosques.
CONSELLERÍA DE MEDIO AMBIENTE — III. OUTRAS DISPOSICIÓNS — 07/07/1998

Advertidos erros na devandita orde, publicada no Diario Oficial de Galicia nº 115, do mércores 17 de xuño de 1998, cómpre face-las oportunas correccións:
-Na páxina 6.788, columna 2ª, deben suprimirse as liñas 44, 45, 46 e 47.
-Na páxina 6.790, columna 2ª, liña 7, debe suprimirse «e ademais estean comprendidas nos anexos desta orde».
-Na páxina 6.791, columna 1ª, liña 7, onde di: «... dos terreos, ou, se é o caso, o cesionario do acordo co titular comprométese...», debe dicir: «... dos terreos comprométese...».
-Na páxina 6.791, columna 2ª, liña 24, onde di: «... así como certificacións xustificativas de estar o día nas obrigas fiscais e coa Seguridade Social», debe dicir: «... así como de estar o día nas obrigas fiscais e coa Seguridade Social. No caso de que o solicitante sexa unha empresa deberá acreditarse mediante documentación oficial e presentar alta no IAE».
-Na páxina 6.794, columna 2ª, liña 26, onde di: «22. Ha de tratamento fitocida: 18.000 ptas.», debe dicir: «22 ha de tratamento fitocida: 30.000 ptas.».
6403
CORRECCIÓN de erros.-Orde do 15 de xuño de 1998 de axudas a medidas forestais na agricultura.
CONSELLERÍA DE MEDIO AMBIENTE — III. OUTRAS DISPOSICIÓNS — 07/07/1998

Advertidos erros na Orde do 15 de xuño de 1998 de axudas a medidas forestais na agricultura, publicada no Diario Oficial de Galicia nº 115, do 17 de xuño de 1998, cómpre face-las oportunas correccións:
-Na páxina 6.763, columna 2ª, nas liñas 47 e 48, onde di: «beneficiarios», debe dicir: «solicitantes».
-Na páxina 6.765, columna 2ª, entre a liña 19 e a liña 20, debe poñerse: «Ás ditas cantidades máximas aplicaranse as seguintes porcentaxes».
-Na páxina 6.765, columna 2ª, ó final das liñas 23 e 28, debe poñerse: «0%».
-Na páxina 6.770, columna 2ª, liña 45, e na páxina 6.771, columna 1ª, liña 12, debe suprimirse o disposto nos puntos a.1 e b.1.
-Na páxina 6.773, columna 2ª, liña 6, onde di: «... procedentes do Estado ou...», debe dicir: «... procedentes da Comunidade Autónoma, do Estado ou...».
-Na páxina 6.774, liña 16, onde di: «D2 Chopo híbrido de producción», debe dicir: «D3 Chopo híbrido de producción».
-Na páxina 6.775, liña 15, onde di: «Quercus robur L. (**)», debe dicir: «Quercus robur L. (*) (**)».
-Na páxina 6.775, liña 18, onde di: «Quercus pyrenaica Will (*)», debe dicir: «Quercus pyrenaica Will. (*) (**)».
-Na páxina 6.775, liña 22, onde di: «Ulmus glabra Huds. (**)», debe dicir: «Ulmus glabra Huds. (*) (**)».
-Na páxina 6.775, liña 25, onde di: «Sobreira Sorbus aria (**)», debe dicir: «Sorba Sorbus aria (**)».
-Na páxina 6.775, entre a liña 30 e a liña 31, debe poñerse: «B19 Castiñeiro para froito Castanea sativa Mill.».
-Na páxina 6.777, nas liñas 4 e 13, onde di: «... Ud. Pseudotsuga 2 zumes e 15 cm...», debe dicir: «... Ud. Pseudotsuga 2 zumes e 20 cm...».
-Na páxina 6.777, liña 9, onde di: «28.Ud. Chopo híbrido de producción con perímetro pescozo raíz 8-10 cm e 40 m», debe dicir: «28.- Ud. Chopo híbrido de producción con perímetro pescozo raíz 8-10 cm e 4 m».
-Na páxina 6.777, liña 19, onde di: «1.-Ha de roza manual (1) 62.200 ptas.», debe dicir: «1.- Ha de roza manual (1) 62.600 ptas.».
-Na páxina 6.777, liña 29, onde di: «12.-Ha construída de cortalumes ou faixa cortalume 100.000 ptas.», debe dicir: «12.- Ha construída de devasas ou faixa devasa 21.000 ptas.».
-Na páxina 6.777, liña 30, onde di: «13.-Ha limpeza de antigos cortalume 60.000 ptas.», debe dicir: «13.-Ha limpeza de antigas devasas 11.000 ptas.».
-Na páxina 6.782, liña 2, onde di: «Consellería de Agricultura, Gandería e Montes», debe dicir: «Consellería de Medio Ambiente».
6413
DECRETO 201/1998, do 6 de xullo, polo que se acorda encargarlle o despacho de asuntos da Presidencia, durante a ausencia do seu titular, ó conselleiro da Presidencia e Administración Pública.
PRESIDENCIA — II. AUTORIDADES E PERSOAL — 07/07/1998

Con motivo da viaxe do presidente da Xunta de Galicia a Lisboa, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.
Durante a ausencia do presidente da Xunta de Galicia, con motivo da súa viaxe a Lisboa, encárgaselle o despacho de asuntos da Presidencia, desde o 7 de xullo ata o seu regreso, ó conselleiro da Presidencia e Administración Pública.
Santiago de Compostela, seis de xullo de mil novecentos noventa e oito.
Manuel Fraga Iribarne
Presidente
6226
DECRETO 204/1998, do 25 de xuño, polo que se acepta a cesión a título gratuíto á Comunidade Autónoma de Galicia do soar denominado Anexo Colexio Altamira de 3.500 m, situado no termo municipal de Salceda de Caselas (Pontevedra), para a construcción dun centro público de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/07/1998

O Pleno da Corporación Municipal de Salceda de Caselas, reunido en sesión celebrada o 27 de febreiro de 1998 acordou a cesión á Comunidade Autónoma de Galicia, do solar denominado Anexo Colexio Altamira, de 3.500 m, situado en Salceda de Caselas (Pontevedra) para a construcción dun centro de ESO.
Conforme ós artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento, aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1 do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello de Salceda de Caselas acordou a cesión e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
DISPOÑO:
Artigo 1º
Acéptase a cesión gratuíta do soar de 3.500 m, denominado Anexo Colexio Altamira que linda: norte, Joaquín Méndez Alonso e Luis Cabaleiro Álvarez; sur, Antonio Piñeiro Alonso; leste, Colexio Público Altamira-Concello de Salceda; e oeste, Carmen Garrido Iglesias, Luis Cabaleiro Álvarez e outros.
O inmoble descrito atópase inscrito por título de agrupación no Rexistro da Propiedade de Tui no
tomo 911, folio 56, do libro 92, predio número 15.217, a favor do Concello de Salceda de Caselas.
Artigo 2º
O inmoble cedido destinarase á construcción dun centro público de educación secundaria.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Económia e Facenda
6445
DECRETO 206/1998, do 25 de xuño, polo que se integra no instituto de educación secundaria Xermán Ancochea Quevedo da Pobra de Trives (Ourense) o instituto de formación profesional da mesma localidade.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/07/1998

O Estatuto de autonomía de Galicia no seu artigo 31 e o artigo 1 do Decreto 346/1996, do 13 de setembro, establece que lle corresponde á Consellería de Educación e Ordenación Universitaria a competencia en materia de educación.
Tendo en conta as necesidades escolares, a racional distribución de ensinanzas e as características da zona, procédese a suprimi-lo instituto de formación profesional da Pobra de Trives e integralo no instituto de bacharelato Xermán Ancochea Quevedo.
Na súa virtude, por proposta do conselleiro de Educación e Ordenación Universitaria ó abeiro do artigo 17 da Lei orgánica 8/1985, do 3 de xullo, reguladora do dereito á educación e o artigo 1.3º do Decreto 324/1996, do 26 de xullo, polo que se aproba o Regulamento orgánico dos institutos de educación secundaria e logo de deliberación do Consello da Xunta de Galicia na súa reunión do día vintecinco de xuño mil novecentos noventa e oito,
DISPOÑO:
Artigo 1º
Integrar no instituto de educación secundaria Xermán Ancochea Quevedo da Pobra de Trives (código 32015876) o instituto de formación profesional (código 32010593) da mesma localidade e polo tanto este centro queda suprimido.
Artigo 2º
A Consellería de Educación e Ordenación Universitaria adoptará as medidas necesarias para o mellor cumprimento do anteriormente sinalado e determinará as ensinanzas que se impartan e o cadro de persoal docente, administrativo e subalterno necesario para o máis eficaz desenvolvemento das actividades docentes.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Celso Currás Fernández
Conselleiro de Educación e Ordenación
Universitaria
6314
DECRETO 205/1998, do 25 de xuño, polo que se acepta a cesión a título gratuíto á Comunidade Autónoma de Galicia dunha parcela de 8.494 m, situada na parte norte do monte Carballo do Marco, termo municipal da Cañiza (Pontevedra), para a construcción dun centro público de educación secundaria.
CONSELLERÍA DE ECONOMÍA E FACENDA — III. OUTRAS DISPOSICIÓNS — 08/07/1998

O Pleno da Corporación Municipal da Cañiza acordou en sesión celebrada o día 24 de novembro de 1997 a cesión á Comunidade Autónoma de Galicia dunha parcela de 8.494 m, segregada do monte Carballo do Marco, situada nese municipio da Cañiza para a construcción dun centro de 12 unidades de ESO.
Conforme ós artigos 17.1º da Lei 3/1985, do 12 de abril, do patrimonio da Comunidade Autónoma de Galicia, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá Decreto do Consello da Xunta, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos
nos que o Concello da Cañiza acordou a cesión e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
DISPOÑO:
Artigo 1º
Acéptase a cesión gratuíta á Comunidade Autónoma de Galicia dunha parcela de 8.494 m situada na parte norte do monte denominado Carballo do Marco, ben patrimonial de propiedade municipal segregada do citado monte de 59.048 m e que linda: norte, con propiedades particulares; sur, explanación asfaltada e pista; leste, pista de acceso a propiedades particulares e oeste, pista a Leboriz de Abaixo.
O dito inmoble figura inscrito no Rexistro de Ponteareas a favor do Concello da Cañiza co carácter de ben patrimonial no tomo 301, folio 226, libro 79, predio número 7.524, inscrición primeira.
O inmoble cedido destinarase á construcción dun centro de educación secundaria.
Artigo 2º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e a inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
José Antonio Orza Fernández
Conselleiro de Económia e Facenda
6540
DECRETO 209/1998, do 25 de xuño, polo que se declara de utilidade pública e urxente execución a concentración parcelaria da zona de Mundil (Cartelle-Ourense).
CONSELLERÍA DE AGRICULTURA, GANDERÍA E POLÍTICA AGROALIMENTARIA — III. OUTRAS DISPOSICIÓNS — 09/07/1998

As parroquias de Mundil e parte de Anfeoz, que pertencen ó Concello de Cartelle, están situadas ó oeste da provincia de Ourense, resultando afectadas pola concentración parcelaria aproximadamente 550 ha.
A dispersión parcelaria que presentan os terreos das ditas parroquias, posta de manifesto polos agricultores destas mediante solicitude dirixida ó conselleiro de Agricultura, Gandería e Política Agroalimentaria, motivou un estudio de viabilidade e de valoración das posibilidades que ofrece a zona para incrementa-lo rendemento dos recursos agropecuarios, deducíndose a conveniencia de levar a cabo a concentración parcelaria por razóns de utilidade pública e interese social.
Na súa virtude, por proposta do conselleiro de Agricultura, Gandería e Política Agroalimentaria, formulada conforme o establecido na Lei galega 10/1985, do 14 de agosto, de concentración parcelaria para Galicia, e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
DISPOÑO:
Artigo 1º
Declárase de utilidade pública e urxente execución a concentración parcelaria da zona de Mundil (Cartelle-Ourense).
Artigo 2º
O perímetro da zona será, en principio, o correspondente á totalidade dos terreos da parroquia de Mundil e unha parte de Anfeoz. O referido perímetro quedará en definitiva modificado polas rectificacións, inclusións ou exclusións que se acorden, ó abeiro dos artigos 23 e seguintes da Lei 10/1985, do 14 de agosto, de concentración parcelaria para Galicia.
Artigo 3º
A esta zona seranlle de aplicación os beneficios económicos programados ou asumidos pola Xunta de Galicia, para mellorar ou moderniza-las explotacións agrarias, e, en concreto, os que sinale o artigo 6 da Lei de concentración parcelaria para Galicia.
Artigo 4º
Os traballos de execución desta concentración parcelaria iniciaranse nun prazo non superior ós 6 meses a partir da publicación do presente Decreto.
Disposicións derradeiras
Primeira.-Facúltase a Consellería de Agricultura, Gandería e Política Agroalimentaria para dicta-las disposicións complementarias que requira a execución do presente decreto.
Segunda.-A presente disposición entrará en vigor o día seguinte ó da súa publicación no Diario Oficial de Galicia.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Cástor Gago Álvarez
Conselleiro de Agricultura, Gandería e Política Agroalimentaria
6437
ORDE do 12 de xuño de 1998 pola que se declara de interese galego a Fundación Foro Permanente Gallego e Iberoamericano de la Salud, e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE E SERVICIOS SOCIAIS — III. OUTRAS DISPOSICIÓNS — 09/07/1998

Con data do 27 de abril de 1998 foi publicada no Diario Oficial de Galicia a orde da Consellería da Presidencia e Administración Pública, do 1 de abril de 1998, pola que se clasifica de interese sanitario a Fundación Foro Permanente Gallego e Iberoamericano de la Salud, e foi adscrita á Consellería de Sanidade e Servicios Sociais, que exercerá plenamente o protectorado sobre ela.
Esta fundación, de acordo co establecido no artigo 5 dos seus estatutos, ten como obxecto o fomento da cooperación entre as distintas asociacións, corporacións, institucións, colexios, empresas e calquera outra entidade pública ou privada dos países do mesmo contorno cultural co fin de contribuír á mellora da saúde mundial, baixo o principio da solidariedade.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido no artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e o artigo 32.3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego.
DISPOÑO:
Primeiro.-Declarar de interese galego a Fundación Foro Permanente Gallego e Iberoamericano de la Salud ó cumpri-los seus estatutos as prescricións
que, para tal efecto, sinala a lexislación vixente en materia de fundacións de interese galego.
Segundo.-Ordena-la inscrición da Fundación Foro Permanente Gallego e Iberoamericano de la Salud, no Rexistro de Fundacións de interese galego, sección da Consellería de Sanidade e Servicios Sociais, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de darlles publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a rendirlle contas anualmente ó protectorado e a xustificar, a través dunha memoria anual, o cumprimento das cargas fundacionais, así como a presentarlle o proxecto de orzamento ó protectorado con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 12 de xuño de 1998.
José Mª Hernández Cochón
Conselleiro de Sanidade e Servicios Sociais
5669
ORDE do 11 de xuño de 1998 pola que se autoriza a inclusión da Asociación Amigos da Música de Salceda de Caselas no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/07/1998

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música e de danza en escolas específicas. Ademais, a Orde do 11 de marzo de 1993 (DOG do 22 de abril) regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 346/1996, do 13 de setembro, establece no seu artigo 1 que lle corresponden á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música pola Asociación Amigos da Música de Salceda de Caselas, os servicios competentes da Consellería de Educación e Ordenación Universitaria comprobaron a efectividade do cum
primento dos requisitos esixidos na Orde do 11 de marzo de 1993.
Na súa virtude,
DISPOÑO:
Primeiro.-A Asociación Amigos da Música de Salceda de Caselas, da que se sinalan os datos no anexo a esta orde, queda incluída no Rexistro de Escolas de Música.
Segundo.-A asociación citada no dito anexo queda sometida ó réxime de escolas de música segundo establece a Orde do 11 de marzo de 1993 (DOG do 22 de abril) e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 11 de xuño de 1998.
Celso Currás Fernández
Conselleiro de Educación e Ordenación
Universitaria
ANEXO
Denominación específica: Asociación Amigos da Música.
Titular: Concello de Salceda de Caselas.
Enderezo: Dr. Zunzunegui.
Localidade: Salceda de Caselas.
Concello: Salceda de Caselas.
Provincia: Pontevedra.
5537
ORDE do 9 de xuño de 1998 pola que se autoriza o cambio de denominación do colexio de educación infantil e primaria Sanguiñedo de Mos (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 06/07/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa esta consellería,
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 9 de xuño de 1998.
Celso Currás Fernández
Consellerio de Educación e Ordenación
Universitaria
ANEXO
Provincia: Pontevedra.
Concello: Mos.
Localidade: Monte-Sanguiñeda.
Código do centro: 36017648.
Denominación: Colexio de Educación Infantil e Primaria Sanguiñeda.
Nova denominación: Colexio de Educación Infantil e Primaria Mestre Valverde Mayo.
6043
ORDE do 1 de xullo de 1998 pola que se modifica a do 28 de abril de 1998, que regula a concesión de axudas a Organizacións non Gobernamentais de Cooperación o Desenvolvemento (ONGD) para a execución de proxectos.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 06/07/1998

Debido a que existe a vontade de establecer un convenio de colaboración entre a Unión Europea,
a Xunta de Galicia e algunhas ONGD, co fin de levar a cabo un proxecto de desenvolvemento integral nun país en vías de desenvolvemento, considérase conveniente proceder a minora-la contía global destinada a estas axudas en vinte millóns de pesetas (20.000.000 de ptas.), para facer fronte achega que a Xunta de Galicia, xunto coas outras partes implicadas, destinará a este proxecto,
DISPOÑO:
Artigo único.-Modifícase o artigo 17 da Orde do 28 de abril de 1998 pola que se regula a concesión de axudas a ONGD para a execución de proxectos, minorándose a contía global sinalada en vinte millóns de pesetas (20.000.000 de ptas.)
Santiago de Compostela, 1 de xullo de 1998.
Dositeo Rodríguez Rodríguez
Conselleiro da Presidencia e Administración
Pública
6234
ORDE do 15 de xuño de 1998 pola que se autoriza a inclusión da escola de música municipal de Catoira no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/07/1998

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música o de danza en escolas específicas. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 346/1996, do 13 de setembro, no seu artigo 1 establece que lle corresponde á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música polo concello de Catoira, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola, da que se mencionan os seus datos no anexo a esta orde, queda incluída no Rexistro de Escolas de Música.
Segundo.-A escola de música citada no dito anexo queda sometida ó réxime de escolas de música e danza, segundo se establece na Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 15 de xuño de 1998.
Celso Currás Fernández
Conselleiro de Educación e Ordenación
Universitaria
ANEXO
Denominación específica: escola de música municipal de Catoira.
Titular: Concello de Catoira.
Enderezo: Casa da Cultura.
Localidade: Catoira.
Provincia: Pontevedra.
6307
ORDE do 12 de xuño de 1998 pola que se autoriza a inclusión da escola de música Bieito Blanco de Ourense, no Rexistro de Escolas de Música.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 03/07/1998

O artigo 39.5º da Lei orgánica 1/1990, do 3 de outubro, de ordenación xeral do sistema educativo, establece que poderán cursarse estudios de música e de danza en escolas específicas. Así mesmo, a Orde do 11 de marzo de 1993 (DOG do 22 de abril), regula as condicións de creación e funcionamento destas escolas na Comunidade Autónoma de Galicia.
Por outra banda, o Decreto 346/1996, do 13 de setembro, establece no seu artigo 1 que lle corresponde á Consellería de Educación e Ordenación Universitaria as competencias de planificación, regulación e administración do ensino en toda a súa extensión.
Presentada a solicitude de inclusión no Rexistro de Escolas de Música pola escola de música Bieito Blanco de Ourense, os servicios competentes da Consellería de Educación e Ordenación Universitaria comprobaron a efectividade do cumprimento dos requisitos esixidos na Orde do 11 de marzo de 1993. Na súa virtude,
DISPOÑO:
Primeiro.-A escola de música Bieito Blanco de Ourense, da que se sinalan os datos no anexo a
esta orde, queda incluída no Rexistro de Escolas de Música.
Segundo.-A escola citada no dito anexo queda sometida ó réxime de escolas de música segundo establece a Orde do 11 de marzo de 1993 (DOG do 22 de abril), e ós servicios de inspección correspondentes.
Disposicións derradeiras
Primeira.-Facúltase o director xeral de Centros e Inspección Educativa para dicta-las disposicións necesarias para o desenvolvemento desta orde.
Segunda.-A presente orde entrará en vigor ó día seguinte da súa publicación no Diario Oficial de Galicia.
Santiago de Compostela, 12 de xuño de 1998.
Celso Currás Fernández
Conselleiro de Educación e Ordenación
Universitaria
ANEXO
Denominación específica: escola de música Bieito Blanco.
Enderezo: rúa Fonte do Bispo, s/n.
Localidade: Ourense.
Concello: Ourense.
Provincia: Ourense.
6041
ORDE do 2 de xullo de 1998 pola que se establecen as condicións da emisión de obrigacións da Comunidade Autónoma de Galicia polo importe de 13.000 millóns de pesetas.
CONSELLERÍA DE ECONOMÍA E FACENDA — III. OUTRAS DISPOSICIÓNS — 10/07/1998

Con base no artigo 25.1º da Lei 1/1998, do 7 de abril, de orzamentos xerais da Comunidade Autónoma de Galicia para 1998, o Consello da Xunta de Galicia, por Decreto 124/1998, do 23 de abril, autorizou a realización das operacións financeiras previstas na indicada lei mediante a emisión de débeda pública ou a concertación de créditos, facultando, así mesmo, o conselleiro de Economía e Facenda para que estableza as condicións nas ditas operacións e dicte as disposicións necesarias para tal efecto.
Por todo isto,
DISPOÑO:
Artigo 1º
Obtida a autorización, establecida no artigo 14 apartado 3º da Lei orgánica 8/1980, do 22 de setembro, de financiamento das comunidades autónomas, mediante acordo do Consello de Ministros do 19 de xuño de 1998, disponse a emisión de débeda pública interior por un importe de 13.000 millóns de pesetas.
Artigo 2º
Esta emisión realízase baixo a forma de obrigacións da Xunta de Galicia representada mediante anotacións en conta, ó abeiro do artigo 55 da Lei 24/1988, do 28 de xullo, do mercado de valores.
A emisión de débeda pública que autoriza a presente orde terá as características que se detallan a continuación:
-Importe: 13.000 millóns de pesetas.
-Data da emisión: 20 de xullo de 1998.
-Data de desembolso: 20 de xullo de 1998.
-Prezo da emisión: ó par libre de gastos para o subscritor.
-Nominal das obrigacións: 1.000.000 de pesetas.
-Subscrición: realizarana directamente as entidades aseguradoras, actuando no nome propio ou por conta de terceiras persoas, o día 17 de xullo de 1998.
-Cupón: os cupóns anuais vencerán o 20 de xullo de cada ano. A Xunta de Galicia pagará no seu vencemento os cupóns polo seu importe líquido. Se o posuidor é un investidor non residente que non opere en España mediante establecemento permanente, procederase á devolución de oficio das retencións practicadas, segundo procedemento establecido na resolución da Dirección Xeral de Política Financeira e Tesouro desta consellería, do 22-10-1993 (DOG do 8 de novembro).
-Cotizacións: solicitarase a inscrición desta débeda pública á Central de Anotacións de Débeda Pública do Banco de España na forma prevista nos artigos 55 e seguintes da Lei 24/1988, do 28 de xullo, do mercado de valores e os demais preceptos legais aplicables na materia.
-Fiscalidade: de conformidade co previsto no artigo 14.5º da Lei orgánica 8/1980, do 22 de setembro, de financiamento das comunidades autónomas, esta emisión goza dos mesmos beneficios e condicións cá débeda pública do Estado.
-Amortización: dunha soa vez ó par, ós vinte(20) anos desde a data da emisión.
-Tipo de xuro: 5,40 %.
-Liquidez: as entidades aseguradoras garanten durante a vida da emisión a liquidez das obrigacións.
Disposición derradeira
Esta orde entrará en vigor o mesmo día da súa publicación no Diario Oficial de Galicia.
Santiago de Compostela, 2 de xullo de 1998.
José Antonio Orza Fernández
Conselleiro de Economía e Facenda
6547
DECRETO 210/1998, do 25 de xuño, polo que se declara a urxente ocupación, para efectos de expropiación forzosa, polo Concello de Calvos de Randín (Ourense), dos bens e dereitos necesarios para a realización das obras do proxecto: estrada Xinzo de Limia, Os Blancos, Calvos de Randín, fronteira de Portugal, obra número 10 Interreg II.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 10/07/1998

O Concello de Calvos de Randín (Ourense), en sesión celebrada o día 6 de marzo de 1998, aprobou o proxecto de estrada Xinzo de Limia, Os Blancos, Calvos de Randín, fronteira de Portugal, obra nº 10, Interreg II e na mesma sesión acordou solicitar da Xunta de Galicia a declaración de urxente ocupación dos bens e dereitos afectados pola expropiación forzosa ó abeiro do disposto no artigo 52 da Lei de expropiación forzosa.
Os bens nos que se concreta a declaración de urxente ocupación están determinados no expediente que se someteu a información pública.
A Dirección Xeral de Urbanismo da Consellería de Política Territorial, Obras Públicas e Vivenda emitiu informe favorable.
Considérase necesaria a declaración de urxente ocupación dos bens e dereitos precisos para a realización das obras do proxecto técnico sinalado, porque os terreos se precisan para inicia-las obras nos prazos sinalados pola normativa ó respecto, tendo en conta que a obra está incluída no Plan Interreg 1997 e, por outra banda con ela preténdese resolver un problema de comunicación defectuosa entre este municipio e o municipio cabeceira da mancomunidade á que pertence, creándose ó mesmo tempo infraestructuras que faciliten unha mellor comunicación co norte de Portugal.
A competencia para a declaración da urxente ocupación correspóndelle ó Consello da Xunta de Galicia segundo o disposto nos artigos 27.2º e 28.2º do Estatuto de autonomía de Galicia.
Na súa virtude e por proposta do conselleiro de Xustiza, Interior e Relacións Laborais e logo de deliberación do Consello da Xunta de Galicia na súa reunión do día vintecinco de xuño de mil novecentos noventa e oito,
DISPOÑO:
Artigo único.-De conformidade co disposto no artigo 52 da Lei de expropiación forzosa, declárase a urxente ocupación, polo Concello de Calvos de Randín (Ourense) para efectos de expropiación forzosa, dos bens e dereitos concretados no expediente administrativo instruído para o efecto e necesarios para a execución das obras do proxecto: estrada Xinzo
de Limia, Os Blancos, Calvos de Randín, fronteira de Portugal, obra nº 10, Interreg II.
Santiago de Compostela, vintecinco de xuño de mil novecentos noventa e oito.
Manuel Fraga Iribarne
Presidente
Jesús C. Palmou Lorenzo
Conselleiro de Xustiza, Interior e Relacións Laborais
5503
ORDE do 2 de xullo de 1998 pola que se anuncia un cambio na composición da comisión de avaliación da Orde do 28 de xaneiro de 1998 pola que se regula a concesión de subvencións a empresas privadas para accións de promoción da lingua galega.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/07/1998

O artigo 8 da Orde do 28 de xaneiro de 1998, pola que se regula a concesión de subvencións a empresas privadas para accións de promoción da lingua galega (DOG do 3 de marzo), establece a composición da comisión de avaliación que será competente para a valoración do informe-proposta de concesión, denegación ou exclusión, se fose o caso, das subvencións.
Ó ter comunicado o titular da Xefatura da Sección de Xestión e Coordinación Lingüística, membro da mencionada comisión, a súa abstención de acordo co previsto no artigo 28.2º.a) da Lei 30/1992, do 26 de novembro, do réxime xurídico das administracións públicas e do procedemento administrativo común,
DISPOÑO:
1. Procede a abstención do titular da xefatura da Sección de Xestión e Coordinación Lingüística do Servicio de Xestión e Promoción Lingüística da Dirección Xeral de Política Lingüística.
2. O titular da Xefatura do Servicio de Plans e Programas do Ensino da Lingua Galega da Dirección Xeral de Política Lingüística queda nomeado membro da comisión de avaliación prevista no artigo 8 da Orde do 28 de xaneiro de 1998, pola que se regula a concesión de subvencións a empresas privadas para accións de promoción da lingua galega (DOG do 3 de marzo), e que será competente para a valoración do informe-proposta de concesión, denegación ou exclusión, se fose o caso, das subvencións.
Santiago de Compostela, 2 de xullo de 1998.
Celso Currás Fernández
Conselleiro de Educación e Ordenación Universitaria
6546
ORDE do 23 de xuño de 1998 pola que se autorizan os cambios de denominación dos colexios de educación infantil e primaria de Souto, Toques (A Coruña) e Ramón Guisasola Gorriti de Sanxenxo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa, esta consellería
DISPÓN:
Autoriza-los cambios de denominación dos centros que no anexo se relacionan.
Santiago de Compostela, 22 de xuño de 1998.
Celso Currás Fernández
Conselleiro de Educación e Ordenación Universitaria
ANEXO:
Provincia: A Coruña.
Concello: Toques.
Localidade: Souto.
Código do centro: 15017314.
Denominación: colexio de educación infantil e primaria de Souto.
Nova denominación: colexio de educación infantil e primaria de Toques.
Provincia: Pontevedra.
Concello: Sanxenxo.
Localidade: A Florida.
Código do centro: 36008866.
Denominación: colexio de educación infantil e primaria Ramón Guisasola Gorriti.
Nova denominación: colexio de educación infantil e primaria A Florida.
6370
ORDE do 25 de xuño de 1998 pola que se autoriza o Centro de Capacitación Agraria de Lourizán (Pontevedra), para impartir un ciclo formativo de grao medio.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/1998

Examinado o expediente presentado pola Consellería de Agricultura, Gandería e Política Agroalimentaria polo que solicita autorización para imparti-lo ciclo formativo de grao medio de traballos forestais e de conservación do medio natural da familia profesional de actividades agrarias, no seu Centro de Capacitación Agraria de Lourizán (Pontevedra).
Vistos a Lei 1/1990, do 3 de outubro (BOE do 4), de ordenación do sistema educativo, Real decreto 1004/1991, polo que se establecen os requisitos mínimos dos centros que imparten ensinanzas non universitarias, Real decreto 777/1998, do 30 de abril (BOE 8 de maio), polo que se desenvolven determinados aspectos da ordenación da formación profesional no ámbito do sistema educativo; Real decreto 1713/1996, do 12 de xullo (BOE do 11 de setembro), polo que se establece o título de técnico en traballos forestais e de conservación do medio natural e as correspondentes ensinanzas mínimas.
Tendo en conta o informe favorable da Dirección Xeral de Ordenación Educativa e de Formación Profesional e por proposta da Dirección Xeral de Centros e Inspección Educativa. Esta consellería
DISPÓN:
Autoriza-lo Centro de Capacitación Agraria de Lourizán (Pontevedra) para imparti-lo ciclo formativo de grao medio de formación profesional específica, segundo os datos que se relacionan no anexo desta orde.
Santiago de Compostela, 25 de xuño de 1998.
Celso Currás Fernández
Conselleiro de Educación e Ordenación Universitaria
ANEXO:
Provincia: Pontevedra.
Concello: Pontevedra.
Localidade: Lourizán.
Endezo: estrada de Marín km. 4.
Titular: Consellería de Agricultura, Gandería e Política Agroalimentaria.
Denominación: Centro de Capacitación Agraria de Lourizán.
Código do centro: 360PON03.
Unidades: 2 unidades de formación profesional específica da familia profesional de actividades agrarias.
-Ciclo formativo de grao medio que se autoriza: traballos forestais e de conservación do medio natural.
6438
ORDE do 17 de xuño de 1998 pola que se autoriza o cambio de titularidade do centro privado de educación especial Menela de Vigo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/1998

Examinado o expediente incoado pola titularidade do centro privado de educación especial Menela de Vigo, solicitando o cambio de titularidade do devandito centro.
Resultando que mediante escritura pública notarial outorgada ante o notario do Ilustre Colexio da Coruña, José Luis Lorenzo Arean, Carmen Fernánez Puentes, representante legal de María Manuela Fernández Puentes declarada incapaz polo Xulgado de Primeira Instancia e Instrucción número un de Lugo mediante auto dictado o 23 de abril de 1973, lle cede a súa titularidade, para tódolos efectos, á Fundación Menela.
Resultando que o expediente foi tramitado pola Delegación Provincial de Educación e Ordenación Universitaria de Pontevedra, que se uniron ó mesmo os documentos esixidos e que a petición foi informada pola Inspección de Educación.
Resultando que o referido centro docente ten a correspondente autorización para impartir ensinanzas.
Vistos o Real decreto 1004/1991, do 14 de xuño (BOE do 26), polo que se establecen os requisitos mínimos dos centros que imparten ensinanzas de réxime xeral non universitarias, Decreto 133/1995, do 10 de maio (DOG do 22), sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 (DOG do 15 de decembro) que o desenvolve.
Considerando que se cumpriron neste expediente tódolos requisitos esixidos pola normativa vixente nesta materia. Esta consellería
DISPÓN:
Autoriza-lo cambio de titularidade do centro privado Menela de Vigo a favor de Fundación Menela con tódolos dereitos e obrigas contraídas pola cesionista Carmen Fernández Puentes, sen prexuízo das responsabilidades que puidesen recaer sobre o anterior titular do centro por actos ou omisións realizados antes do cambio de titularidade que se autoriza.
O cambio de titularidade non afectará o réxime de funcionamento do centro.
Santiago de Compostela, 17 de xuño de 1998.
Celso Currás Fernández
Conselleiro de Educación e Ordenación
Universitaria
6371
ORDE do 18 de xuño de 1998 pola que se autoriza o cambio de denominación do colexio de educación infantil e primaria Francisco Franco de Ribeira (A Coruña).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 15/07/1998

Tendo en conta o artigo 8 do Decreto 374/1996, do 17 de outubro, polo que se aproba o Regulamento orgánico das escolas de educación infantil, colexios de educación primaria e colexios de educación infantil e primaria (DOG do 21 de outubro), así como os correspondentes informes, por proposta da Dirección Xeral de Centros e Inspección Educativa. Esta consellería
DISPÓN:
Autoriza-lo cambio de denominación do centro que no anexo se relaciona.
Santiago de Compostela, 18 de xuño de 1998.
Celso Currás Fernández
Conselleiro de Educación e Ordenación Universitaria
ANEXO:
Provincia: A Coruña.
Concello: Ribeira.
Localidade: Ribeira.
Código do centro: 15014544.
Denominación: colexio de educación infantil e primaria Francisco Franco.
Nova denominación: colexio de educación infantil e primaria O Grupo.
6372
ORDE do 13 de xullo de 1998 pola que se nomean vocais por designación do Padroado do Centro Galego de Arte Contemporánea.
CONSELLERÍA DE CULTURA, COMUNICACIÓN SOCIAL E TURISMO — II. AUTORIDADES E PERSOAL — 16/07/1998

En virtude do establecido no artigo 5.2º b), do Decreto 326/1996, do 26 de xullo, de regulamentación do Centro Galego de Arte Contemporánea,
DISPOÑO:
Artigo único.-Nomear como vocais por designación do Padroado do Centro Galego de Arte Contemporánea a: Tomás LLorens, Carlos Rosón Gasalla, Julio Fernández Gayoso e Darío Villanueva Prieto.
Disposición derradeira
A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 13 de xullo de 1998.
Jesús Pérez Varela
Conselleiro de Cultura, Comunicación Social
e Turismo
6701